cyanic-selkie/wikianc huggingface dataset:
Convair 880
Flyets historie
Convair begynte å utvikle et passasjerfly med jetmotorer og medium rekkevidde i april 1956 for å konkurrere med annonserte produkter fra Boeing og Douglas. I utgangspunktet fikk designet benevnelsen Skylark, men ble senere skiftet til Golden Arrow, så Convair 600, før den fikk det endelige navnet Convair 880, etter toppfarten på 880 fot/s eller 268 m/s. Flyet forblir et av de raskeste amerikanskebygde passasjerflyene med en hastighet på rundt 0,87 Mach ved hjelp av General Electrics CJ-805-3 turbojetmotor, en sivil versjon av den berømte militære J79-motoren, som ble brukt på blant andre F-104 Starfighter og B-58 Hustler.
Flyet bemerket seg ved at det ikke hadde noen prototyptesting og den første produksjonsmodellen, modell 22, fløy for første gang den 22. januar 1959. Designet kom inn i tjeneste for Delta Air Lines litt over et år senere modifisert til 880-22m og med nyere 805-3B General Dynamics-motorer. Disse ble fløyet av Alaska Airlines, Cathay Pacific, Delta, Japan Airlines, KLM, Northeast Airlines, Swissair, TWA og VIASA. En av Elvis Presleys private fly var en Convair 880. Det siste flyet ble tatt ut av tjeneste i 1974.
Opal Kunz
Flyinstruktør
Etter den historiske romturen til den russiske kosmonauten Jurij Gagarin, som ble det første menneske i verdensrommet den 9. april 1961, skrev hun et brev til president John F. Kennedy den 14. april 1961 for å melde seg frivillig som amerikansk astronaut. «Det synes for meg at alt russerne greide var å sende en menneskelig dukke opp. Alt var kontrollert fra bakken. Alle kunne ha greid det, selv jeg kunne ha greid det… Jeg ville være glad for å fly et hvilket som helst innretning som min regjering kan tilby meg for å overgå denne rekord-romturen til russeren. Jeg er en enke og etterlater ingen som sørger i tilfelle jeg ikke kommer tilbake.» Mens et brev fra en eldre kvinne som ville bli astronaut ikke ville bli tatt seriøst, ble det avdekket da myndighetene sjekket hennes bakgrunn at hun både var en kvalifisert flyver og hadde teknisk erfaring. Hun fortjente alvorlig betraktning og et høflig svar, og fikk begge deler fra president Kennedy.
Convair 880
Flyets historie
En modifisert versjon av Convair 880 ble til Convair 990 Coronado, produsert parallelt mellom 1961 og 1963.
Neohaemonia
Levevis
Sivbukker er særlig aktive i solskinn og finnes vanligvis på eller ved ulike slags vann- og sumpplanter. Både larvene og de voksne (imago) billene lever av å spise blad på næringsplanten. Larvene lever ofte under vannoverflaten. Denne slekten er knyttet til tjønnaks (Potamogeton).
Christian Bernstorff
Utenriksminister i alder av 28 år
Christian Bernstorff ble i juni 1797 statssekretær og i tillegg utnevnt til utenriksminister. Uten å ha sete i geheimerådet hadde han rett til å fremsette forslag i saker, og han anses å ha hatt stor innflytelse på statens utenrikspolitikk. I året 1801 ble han ridder av Dannebrogordenen, og 21. mai 1803 medlem av geheimerådet.
Derancistrus
Utbredelse
Slekten er bare kjent fra Cuba og Hispaniola.
Christian Bernstorff
Visitasjonsretten - angrepet på Københavns red
Det er ansett at regjeringen i København, og særlig Bernstorff, i denne konflikten ikke hadde vært forsiktig nok. Samtidig ble likevel tsar Pauls hovmodige fremferd ansett som hovedgrunnen til at det gikk galt. I de følgende år var Danmark–Norge villig til å stå sammen med Russland og Preussen om å stanse den franske politikks overgrep i Nordtyskland 1803–1804. Som følge av ettergivenhet fra Preussen kunne ikke denne planen gjennomføres. Senere holdt regjeringen seg utenfor krigene 1805–1807.
Nerskogen Idrettslag
Nerskogen IL (stiftet 15. oktober 1992) er et idrettslag fra Alta i Finnmark. Laget spiller på RYT-banen.
Joan Peruga Guerrero
I 1997 mottok han litteraturprisen Premi Fiter i Rossell for romanen Últim estiu a Ordino.
Lee Geun-su
Lee Geun-su (født 9. juli 1946) er en sørkoreansk volleyballspiller.
Matt Serra
Matthew John Serra (født 2. juni 1974) er en tidligere amerikansk profesjonell mixed martial-artist og brasiliansk jiu-jitsu-utøver som konkurrerte for Ultimate Fighting Championship. Han fungerer for tiden som UFC on FOX-analytiker. Serra beseiret Pete Spratt, Shonie Carter og Chris Lytle på vei til å bli The Ultimate Fighter 4-weltervekt turneringsvinner. Han fikk UFC weltervekt Championship umiddelbart etter, og ble den første av bare tre som vinner begge utmerkelser (sammen med Forrest Griffin og Rashad Evans). I brasiliansk jiu-jitsu, holder Serra en sølvmedalje i ADCC Submission Wrestling World Championship.
New vogue children
New vogue children er den japanske gruppa Schwarz Steins debutalbum, og ble utgitt 30. juni 2003.
Idre og Særna
Idre og Særna (svensk: Särna) er to fjellbygder i Älvdalen kommune i Dalarna i Sverige. De to bygdene ble formelt innlemmet i Sverige i 1751, etter at svenske styrker okkuperte dem under Hannibalfeiden i 1644. Bygdene utgjorde en egen kommune i Sverige frem til 1971. Bygdenes hovednæring er turisme, spesielt knyttet til skisport.
Yellow Book
Kanskje symptomatisk for Yellow Books tidligere betydning i de litterære sirkler i sin tid er en referanse til det i en fiktiv stykk trettitre år etter at det gikk inn. Den amerikanske forfatteren Willa Cather antegnet dets tilstedeværelse i sitt personlige bibliotek for en av hennes litterære figurer i novellen Double Birthday (1929) hvor det sto at det hadde mistet sin «makt til å forføre og stimulere...»
Anders Hornslien
Anders Hornslien (født 6. desember 1970 i Oslo) er en norsk tidligere politiker (Ap) og leder i AUF i Oslo 1991–1993, medlem av Oslo bystyre 1991–1993 og leder i Europeisk Ungdom 1993–1996. I denne perioden ble han en av de sentrale aktørene i den såkalte AUF-saken hvor det ble jukset med medlemslistene for å generere høyere statsstøtte til organisasjonen. Han ble senere dømt til 5 måneder fengsel for dette.
Amance (Meurthe-et-Moselle)
Amance er en kommune i departementet Meurthe-et-Moselle i regionen Grand Est øst i Frankrike. Innbyggerne kalles for Amançois.
Reidar Hansen
Reidar Hansen (født 22. januar 1921, død 5. september 1944) var en norsk skogsarbeider og motstandsmann tilknyttet Osvald-gruppen. Han ble tatt til fange i juni 1944 og henrettet ved skyting i Trandumskogen. Hansen var fra Vågård i Ådalen, i tidligere Norderhov kommune på Ringerike.
Union County (Mississippi)
Union County er et fylke i den amerikanske delstaten Mississippi. Administrasjonssenteret ligger i New Albany.
Reidar Hansen
Reidar deltok 17. april 1944 i forsøket på å sprenge Haverstingtunnelen mellom Brekkebygda og Ørgenvika på Bergensbanen sammen med Leif Kjemperud og Arne Langerud fra Vågårdsgruppa. Sabotasjeaksjonen ble ledet av Osvaldgruppas distriktssjef Erland Hovde. Aksjonen førte til at skinnegangen ble så ødelagt at det tok flere dager å reparere den. Vågårdsgruppa gikk natt til 5. mai 1944 til aksjon mot Arbeidstjenesten som hadde lokaler i Ringerikes Meieri. Målet var å ødelegge arkivet, men aksjonen mislyktes da det viste seg at det var blitt flyttet. Natt til 25. mai brant gruppa ned Heen Dampsag og satte fyr på Møllefossen Bruk som fikk store skader. Begge bedriftene leverte treverk til tyskerne som bygde flyplassen på Eggemoen.
En folkefiende (1989)
Handling
Ashoke har skrevet et essay i avisen, hvor han forlanger stengning av tempelet. I redaksjonen går man både for og imot dette. Når borgermesteren kommer og ønsker å få offentliggjort et dementi fra byforvaltningen bøyer redaktøren seg. Nisith truer med alvorlige konsekvenser, om brorens essay blir offentliggjort. Ashoke og Nisith erklærer seg på motstående sider i kampen. Nisith innkaller gjennom plakatopphengninger til et offentlig møte.
Mrs. Miniver
Den ble i 1950 etterfulgt av The Miniver Story. Handlingen i denne er hensatt til etterkrigstiden.
Mama from the Train
Den best kjente versjonen ble spilt inn på plate av Patti Page. Innspillingen ble utgitt av Mercury Records med katalognummer 70971.
Trikkehall
Et sporskiftesystem og vendesløyfer gjorde at ikke alle linjer behøvde egen trikkehall på endestoppen. Det gjorde det også mulig å bytte ut vogner som trengte overhaling og sette inn reserver.
Lufeng (Shanwei)
Lufeng (kinesisk: 陸豐; pinyin: Lùfēng) er en by på fylkesnivå i Shanwei i provinsen Guangdong i Folkerepublikken Kina. De språkene som benyttes er teochew (en dialekt av minnan) og hakka.
Markus Simonsen
Bøker
De bøkene som hittil har utkommet i serien er:
Middelalderens mat og drikke
Vin
Vin var en av de vanligste drikkene og ble ansett for å være både nyttig og nøt høy prestisje. Ifølge Galenus teorier om næringslære var det varmt og tørt (derav den moderne beskrivelsen av viner som tørre), noe som skulle balanseres ved at man spedde med vann. Til forskjell fra vann og øl, som ble sett på som kalde og fuktige, skulle vin, spesielt rødvin, i moderate mengder blant annet hjelpe fordøyelsen, gi godt blod og øke livslysten. Kvaliteten på vin varierte markant avhengig av lagring, druesort og, ikke minst, hvor mange ganger den ble presset. Den første pressingen ble brukt til de fineste og dyreste vinene som ble drukket av overklassen. Den andre og i noen tilfeller tredje pressingen var av lavere kvalitet og hadde mye lavere alkoholgehalt. Almuen måtte for det meste nøye seg med en billig rosévin laget av den andre eller tredje pressingen, noe som betød at det kunne drikkes i store mengder uten at man ble særlig beruset. For de aller fattigste menneskene (eller de gudfryktigste asketene) var utspedd eddik ofte det eneste alternativet.
Øl
Ølets berusende effekt ble antatt å vare lengre enn vinens, men det ble også innrømmet at det ikke fremkalte den «falske tørst» som ofte ble assosiert med vin. Selv om det var mindre vanlig enn i nord så ble øl drukket selv i nordre Frankrike og på Italias fastland. I Le Menagier de Paris, en håndbok i husholdning fra 1300-tallet, finnes en oppskrift på godale (trolig et direkte lån fra det engelske good ale; «godt øl») som ble brygget på korn og spelt, men uten humle. I England fantes det også varianter på såkalt poset ale som ble brygget på varm melk og kalt øl, og brakot, en form for krydret øl som ble fremstilt på samme måte som hypocras.
At humle kunne brukes for å smakssette øl hadde vært kjent siden karolingerne, men ble bare gradvis tatt i bruk på grunn av vanskelighetene med å få finne fram til de rette blandingsforholdene. Før man oppdaget humlens anvendelighet i ølbryggingen, ble øl smaksatt med forskjellige urter. Disse urtene hadde ikke den samme konserveringsevnen som humle og sluttproduktet holdt seg ikke lenge og ble derfor drukket raskt etter brygging. En annen metode for å sørge for at ølet holdt seg lengre var å øke alkoholgehalten, men dette var dyrere og ga ølet bieffekten at det man ble for raskt beruset. I tidlig middelalder ble øl brygget først og fremst i klostre og i mindre skala av hver enkelt husholdning. Mot høymiddelalderen tok bryggerier i de voksende byene i nordre Tyskland gradvis over det meste av ølproduksjonen. Bryggeriene var ofte relativt små foretak med 8-10 ansatte, men fast produksjon betød at man kunne investere i bedre utstyr og eksperimentere med nye oppskrifter og bryggeriteknikker. Den nordtyske produksjonen spredte seg til Holland på 1300-tallet, og siden videre til Flandern og Brabant og nådde England sent på 1400-tallet. Øl med humle ble meget populært i de siste årtiene av senmiddelalderen. I England og lavlandene lå konsumet på 275-300 liter per person per år og øl ble drukket til så godt som alle måltider; svakt øl til frokost og suksessivt sterkere senere på dagen. Når man perfeksjonerte bruken av humle, kunne øl holde seg i seks måneder eller mer, og dette gjorde at man kunne sette i gang en omfattende eksport.
Fastebestemmelser
Selv om man skulle avstå fra animalske produkter på fastedager så var en viss dose pragmatisme fremtredende. Definisjonen av «fisk» ble utvidet til å inkludere marine og vannlevende pattedyr som hval, hvitkinngås, lundefugl og bever (riktignok bare halen). Valget av ingredienser må ha vært mer begrenset, men det betydde ikke at måltidene var mindre. Det fantes heller ikke noe forbud mot (måteholden) drikking eller å spise søtsaker. Festmiddager som ble holdt på fastedager kunne være minst like storslagne og de var ypperlige anledninger til å servere mat som skulle ligne kjøtt, ost og egg gjennom en rekke sinnrike metoder; fisk kunne finhakkes og formes så det så ut som viltkjøtt og egg kunne lages ved at man fylte tomme eggeskall med fiskerogn og mandelmelk og ristet det over glødende kull. Mens den bysantiske kirken la opp en hard linje i spørsmålet og motarbeidet all form for kulinarisk forfining under fasten, var deres vestlige kirkebrødre mer overbærende. Det finnes mengder med fortellinger og anekdoter om hvordan ordensbrødre i klostre trosset fasterestriksjoner gjennom listige og originale omtolkninger av bibeltekster. Ettersom syke var fritatt fra fasten oppsto ofte en forestilling om at bestemmelsene bare gjaldt for den ordinære matsalen, og mange munker spiste helt enkelt sine fastedagsmåltider i et annet rom som senere skulle få navnet misericordia (latin for barmhjertighet). Det kom også konstante klager fra menigmann over hvor streng fasten var. Fra begge endene av middelalderen kan man lese om hvordan konger og skolegutter, allmue og adel beklaget seg over de lange, vanskelige ukene med dyster grunning over egne og menneskehetens synder. Bønder som drev med dyr ble også rådet til å se opp for utsultede hunder som kunne drives til desperate handlinger av «den harde beleiringen av faste og fiskeben».
Middelalderens næringslære
Før et måltid skulle magen «åpnes» med en aperitiff (av det latinske aperire, å åpne) som skulle være varm og tørr, oftest konfekt laget av kandisert ingefær, karve og anisfrø, fennikel og spisskummen, vin og søte melkedrikker. Og som den hadde blitt åpnet skulle den senere «stenges» igjen på slutten av måltidet ved hjelp av noe som skulle lette fordøyelsen, gjerne dragéer (som i middelalderen bestod av krydrede sukkerklumper) eller hyporas, krydret vin, sammen med lagret ost.
Kati Venäläinen-Sundqvist
Sundqvists beste individuelle plassering i et vinter-OL var 16.-plass på 5 km + 5 km duatlon i Salt Lake City i 2002. Hun har også en tredjeplass individuelt i verdenscupen i langrenn, og to tredjeplasser på stafett.
Violeta Tomić
Violeta Tomić også skrevet som Violeta Tomič (født 22. januar 1963) er en slovensk skuespiller og politiker. Hun ble valgt som medlem av Slovenias parlament i 2014 og gjenvalgt i 2018. Foran valget til Europaparlamentet i 2019 ble hun valgt som toppkandidat for Det europeiske venstrepartiet.
Det usynlige barnet
Det usynlige barnet og andre fortellinger (svensk Det osynliga barnet och andra berättelser) en novellesamling fra 1962 av den finlandssvenske forfatteren Tove Jansson; det er den sjuende boken i serien om Mummitrollet. Boken utkom på norsk i 1963.
Alf Kristiansen
Alf Kristiansen (født 6. januar 1913 i Drammen, død 7. september 1942 ved Trandumskogen) var en norsk jernbanearbeider fra Drammen, Spania-frivillig, sabotør og motstandsmann.
Kommunestyre- og fylkestingsvalget 2011 i Akershus
Kommunevise kommentarer
Fargekoder for partia:
Frogn
Arbeiderpartiet og Høyre samarbeidde om fordeling av posisjoner. Dermed kunne Thore Vestby (H) gå løs på sin tredje periode som ordfører, mens Rita Hirsum Lystad (A) blei varaordfører.
Nesodden
Samtidig med det ordinære valget hadde Nesodden ei lokal rådgivende folkeavstemning om hvem som burde bli ordfører. Dette hadde sin bakgrunn i at kommunestyret i 2001 vedtok at «en sak skal legges ut til folkeavstemning dersom minst ti prosent av de stemmeberettigede fremmer skriftlig krav om det». 1474 av kommunens innbyggere skreiv under på et krav om folkeavstemning om ordførervervet. Kommunestyreflertallet (A, H, Frp og V) vedtok først å ikke følge innbyggerkravet, men dette blei underkjent av fylkesmannen, etter at mindretallet hadde bedt om lovlighetskontroll av vedtaket. Resultatet blei – tross SVs tilbakegang som parti – at 41,2 prosent gikk inn for gjenvalg av Hintze Holm, med Nina Sandberg (A) og Kjell Gudmundsen (H) på de neste plassene med henholdsvis 25,0 og 21,4 prosent av stemmene. Forhandlingene mellom partia etter valget resulterte imidlertid at Arbeiderpartiet og Høyre gikk sammen om Sandberg som ny ordfører. Gudmundsen blei varaordfører.
Nittedal
Det blei fargeskifte i Nittedal, idet Arbeiderpartiet, SV, Senterpartiet, Kristelig Folkeparti og Venstre gikk sammen ved konstitueringa av kommunestyret. Hilde Thorkildsen (A) blei ny ordfører, mens Venstres Inge Solli inntok vervet som varaordfører.
Stefan Due Schmidt
Han representerte Danmark i Vinter-OL 2018 i Pyeongchang, hvor hans beste resultat var nummer 13 på fellesstarten.
Newcastle University
Universitetet har røtter tilbake til et lærested for medisin og kirurgi opprettet i Newcastle i 1834. Dette lærestedet ble en del av Universitetet i Durhams medisinske fakultet i 1870, under navnet University of Durham College of Medicine. I 1871 ble et lærested for realfag og naturvitenskap opprettet, delvis for å møte den lokale gruveindustriens behov for ingeniørkunnskap. I 1883 ble også dette lærestedet innlemmet i Universitetet i Durham, under navnet Durham College of Physical Science, senere Armstrong College i 1904. Durhams campus i Newcastle ble samlet under navnet King's College, Durham i 1937.
Per Ludvig Magnus
I 1998 ble Magnus utnevnt til Norges OECD-ambassadør og deretter til stillingen som assisterende utenriksråd fra 2001. I tiden 2006 - 2010 var han Norges ambassadør til Madrid og deretter ambassadør i Nairobi (Kenya).
Lou Galloway
Hun representerte USA under Sommer-OL 1964 i Tokyo, hvor hun ble nummer 5.
Luftkrig
Taktisk bombing
Taktisk bombing er når fly bruker bomber for å angripe bakkestridskrefter og militært utstyr i krigssonen. Denne rollen blir som oftest fylt av raske jager- og angrepsfly som A-10, F-16, Panavia Tornado eller F-117. Taktisk bombing er kun effektivt hvis det utføres i samarbeid med rekognosering, sensor- og flygelederstøtte, samt eventuell ildledning av infanteri. I moderne krigføring kan høyteknologiske presisjonsbomber, eller «smart bombs», ledes av spesialstyrker med stor nøyaktighet mot målet.
Interdikt (Air Interdiction)
Interdikt er bruk av fly for å angripe taktiske bakkemål som ikke er i umiddelbar nærhet til egne bakkestyrker. Dette skilles fra nærstøtte fordi det ikke direkte støtter bakkeoperasjoner og er vanligvis ikke koordinert med bakkestyrker. Fjernstøtte har likevel som oppgave å legge til rette for bakkestyrkene.
Christin Piek
Piek vant en olympisk bronsemedalje i tautrekking under OL 1920 i Antwerpen. Han var med på det belgiske laget som kom på tredjeplass i tautrekking bak det britiske laget City of London Police og Nederland. Det var fem lag som gjorde opp om den olympiske tittelen i tautrekking i 1920. Det var siste gang den var med som olympisk gren.
Silje Karine Muotka
Politisk virke
Hun ble første gang valgt inn i Sametinget i 2009, fra Nordre valgkrets. Hun ble gjenvalgt i Sametingsvalget 2013, og gjenvalgt på nytt i 2017 og 2021.
Talang 2008
Sesong nr. 2 av Talang ble sendt på TV 4 i Sverige våren 2008. Dommere var Tobbe Blom, Sofia Wistam og Bert Karlsson og programledere var Peppe Eng og Kodjo Akolor. Vinneren av Talang 2008 ble den 10-år gamle sangerinnen Zara Larsson som vant en million kroner.
Norsk høymiddelalder og politisk-religiøs ideologi
Kongemakt og kirke.
Denne tette forbindelsen mellom kongemakt og kirke, hvor kongens maktgrunnlag kommer ovenfra, fra guddommen, har av religionshistorikere blitt omtalt som en type sakralt kongedømme. Kongens dertil hørende mandat som lovgiver og øverste dommer i riket, er en gjenspeiling av forestillingen om kongen som Guds representant på jorden. Dette kommer først istand i Norge, etter opprettelsen av erkebispesetet på Nidaros i 1152-53, da kirken blir en selvstendig maktfaktor og ikke lenger er kontrollert og overstyrt av kongen. Selv om kristendommen måtte tilpasse seg de nasjonale, regionale og lokale kultur- og maktstrukturer, utgjorde den et ideologisk-religiøst reservoar for den fremvoksende sentralmaktens legitimeringsapparat. I kontrast til kongens intenderte rolle som en rex iustus, den fredsskapende og rettferdige hersker, settes termen tyrannus, som betegner en despotisk tyrann som misbruker sin makt til ulykke for folk og samfunn.
Garden of Delights
I serien Psychedelic Gems utgis samleplater med band som kun utga en eller to 7 tommers singler. I serien Thors Hammer utgis progressiv rock fra andre land enn Tyskland.
Linda Murphy
Linda Murphy (født 3. september 1943) er en amerikansk volleyballspiller.
François Van Hoorenbeek
François Van Hoorenbeek var en belgisk sportsutøver som deltok i de olympiske leker 1920 i Antwerpen. Van Hoorenbeek vant en olympisk bronsemedalje i tautrekking under OL 1920 i Antwerpen. Han var med på det belgiske laget som kom på tredjeplass i tautrekking bak det britiske laget City of London Police og Nederland. Det var fem lag som gjorde opp om den olympiske tittelen i tautrekking i 1920. Det var siste gang den var med som olympisk sport.
Batman Begins
Batman Begins er en amerikansk actionthriller og superheltfilm fra 2005, basert på tegneseriefiguren Batman (Lynvingen) som er skapt av Bob Kane og Bill Finger. Filmen hadde verdenspremiere den 15. juni 2005, og er den femte Batman-spillefilmen siden 1989. Filmen er hverken en oppfølger eller en forløper til de tidligere Tim Burton/Joel Schumacher-filmene, men en total revisjon og ny start av serien. Den følger det mørkere psykiske temaet i tegneseriene tettere.
Handling
Senere blir Bruce arrestert og satt i fengsel av kinesisk politi for tyveri av varer, som ironisk nok tilhører Wayne Enterprises. Han blir kontaktet av Henri Ducard i fengselet, en mann som representerer Ra's al Ghul fra Skyggeligaen, en gruppe fanatiske snikmordere. Wayne blir med til Skyggeligaens hjem i Himalayafjellene, og lærer seg å bruke teatralsk oppførsel og list som sine beste våpen. Etter opplæringen sier Ra's og Ducard at Bruce må lede an skyggeligaens forsøk på å ødelegge Gotham City, en by som ifølge ligaen er en kilde til ondskap. Wayne nekter å ødelegge byen han elsker, og slåss mot Ra's før han rømmer. Ra's blir drept i sammenstøtet, men Bruce redder Ducard.
Sofienlund
Historikk
Eiendommen ble først bygslet av handelsmann og grosserer Eskild Larsen. Eiendommen hadde da et areal på 50 mål. Han dyrket opp jorden og bygget bare et lite hus. I 1818 ble eiendommen kjøpt av regjeringsadvokat Jonas Anton Hielm, som navnga denne etter sin hustru Sophie Magdalene. Hielm bygget både om og på huset til dagens form, før han flyttet til Alby gård på Jeløya i 1824, og solgte da Sofienlund til generalkonsul og bankier Hans Faye i 1824 som fikk pusset tømmerfasadene og fikk et påbygg mot hagen. Etter dennes død i 1852, ble eiendommen året etter solgt til eieren av storgården Vestre Holmen gård, Hans Olssøn Holmen som moderniserte sidebygningen.
Andilly (Meurthe-et-Moselle)
Befolkningsutvikling
Antall innbyggere i kommunen Andilly (Meurthe-et-Moselle)
Hvordan gikk det?
Hvordan gikk det?, boken om Mymlen, Mummitrollet og lille My (svensk: Hur gick det sen? Boken om Mymlan, Mumintrollet och Lilla My) er en bildebok fra 1952 skrevet og illustrert av den finlandssvenske forfatteren Tove Jansson. Boka ble utgitt på norsk i 1957, gjendiktet av André Bjerke; det var den første av mummibøkene som ble utgitt i Norge.
Jansson mottok Nils Holgersson-plaketten for 1953 for boken.
Avfasing
Avfasing  vil si å fjerne grader (ujevne eller skarpe kanter ) på innvendige eller utvendige kanter til et arbeidsstykke. Begrepet brukes gjerne innen håndverk og maskinering. Radiusen på en avfasing kan spesifiseres i designet. Avfasing kan også gjøre for å tilføre styrke, redusere spenninger eller av designmessige årsaker.
Bowlingkjegleskyting
Gjennomføring
Det brukes som regel utslitte bowlingkjegler, men noen ganger brukes stålmål eller elektroniske skiver istedenfor ekte bowlingkjegler. Vernebriller er som regel påbudt i tilfelle rikosjett. Feltklubber arrangerer som regel startende med våpen i 45 grader. Noen praktiskklubber arrangerer med trekk fra hylster, men da må alle deltagere ha godkjent praktiskkurs.
Stoppablefamilien
Lite er kjent om denne familien. Kanskje er de med vilje (som en kontrast til Kims oppofrende foreldre) framstilt som lite involvert i sønnens liv. Begge har en sterk tendens til å foreta store og viktige avgjørelser uten å ta Ron med på råd, eller i det minste nevne det for ham. Eksempler er i I Tide og Utide, da de solgte huset og flyttet til Norge uten å fortelle ham det, eller når de adopterer et barn uten å fortelle det.
Peter Schjeldahl
Biografi
Peter Schjeldahl, som var av norsk slektsbakgrunn, vokste opp på småsteder i Minnesota. Han studerte på kunstskolen Carleton College i Northfield i Minnesota og universitetet The New School i New York City.
Peter Schjeldahl bodde og arbeidet mot slutten av sitt liv i New York. Han var gift med den tidligere skuespillerinnen Donnie Brooke Alderson.
Blemmya
I kirkekunsten
Blemmyaerne forkommer ofte fremstilt som kalkmalerier i middelalderkirker fra katolsk tid, hvor de uttrykk den ene av dødssyndene, fråtseri. Vi ser derfor i blant blemmyer malt med vinglass i hånden og en diger munn med lange tenner, jf. et veggmaleri i Råby kirke nordøst for Randers.
Matthias Blübaum
Han ble internasjonal mester i 2012, og fikk stormestertittelen i 2015.
Jack Reacher: Never Go Back
Jack Reacher: Never Go Back er en amerikansk actionthriller fra 2016. Filmen er regissert av Edward Zwick, skrevet av Zwick, Marshall Herskovitz og Richard Wenk, og har Tom Cruise i hovedrollen som tittelkarakteren Jack Reacher.
Kaldbaks kommuna
Kaldbaks kommuna var en kommune på Færøyene. Den omfattet bygdene langs Kaldbaksfjørður på Streymoy: Kaldbak, Kaldbaksbotnur og Sund. Kommunen ble utskilt fra Suðurstreymoyar prestagjalds kommuna i 1930 og innlemmet i Tórshavnar kommuna i 1976. Veiforbindelsen mellom Kaldbaksbotnur og Kaldbak åpnet i 1977, og de ble tilknyttet det øvrige veinettet i 1980.
Petra Nováková
Under U23-VM på ski 2016 i Râșnov tok hun bronse i 10 km klassisk, bak russiske Anastasija Sedova og tyskeren Victoria Carl.
Nøytrale Moresnet
Området ble styrt av to representanter fra de to landene i fellesskap. Den kommunale driften, og i realiteten den daglige styringen, ble ivaretatt av en ordfører, utpekt av de to representantene. Området hadde fra tiden under fransk okkupasjon allerede Code civil des français og denne var virksom under hele denne statens eksistens. Ved rettssaker, måtte dommere hentes fra Belgia eller Preussen. Området hadde ingen egen valuta, fra tiden som fransk område var franske franc offisiell penge-enhet, men også prøyssisk (fra 1871 tysk), belgisk og nederlandsk valuta var gangbar.
Nobuyuki Aihara
Nobuyuki Aihara (født 16. desember 1934 i Takasaki, død 16. juli 2013 samme sted) var en japansk turner som deltok i de olympiske leker 1956 i Melbourne og 1960 i Roma.
Wilkinson County (Mississippi)
Wilkinson County er et fylke i den amerikanske delstaten Mississippi. Administrasjonssenteret ligger i Woodville.
Auroville
Demografi
Innbyggerne i Auroville har ulik kulturell, nasjonal og økonomisk bakgrunn. Indere, franskmenn og tyskere er de største gruppene. Nesten tre fjerdedeler av den indiske delen av befolkningen er fra Tamil Nadu. De fleste som søker innreise og bosetter seg i Auroville kommer først på besøk for å utforske stedet. En opptaksgruppe regulerer opptak av nye medlemmer, basert på deres «psykologisk-åndelige tilbøyeligheter». Alle innbyggerne arbeider i en av byens butikker og kommersielle enheter, eller i administrasjonskontorene.
Kritikk
Auroville har i flere ganger blitt anklaget for å være et samfunn preget av korrupsjon, narkotikabruk, seksuell manipulering og pedofili. Dette er svært omdiskutert.
Overdødelighet
Overdødelighet er et begrep som brukes når det i en gitt periode dør flere personer i et gitt geografisk område enn normalt i tilsvarende perioder lenger tilbake i tid.
Trykkluftautomatisering
Logikksystem
Til minnefunksjoner brukes en liten 5/2-ventil med unistabil funksjon. Hver ventil håndterer et minne (ev. sekvenstrinn), og disse kobles i rekke for å utgjøre et kaskade- eller sekvenssystem.
Ben Stoeger
Ben Stoeger er en amerikansk sportsskytter og instruktør som begynte å konkurrere aktivt i 2005. Han tok førsteplass i 2017 IPSC Handgun World Shoot, kom på andreplass bak Bob Vogel i VM i 2011, og på tredjeplass i VM i 2014 bak Eric Grauffel og Simon Racaza. Han er også 3 ganger amerikansk mester i IPSC Production (2012, 2013 og 2015) og 8 ganger amerikansk mester i USPSA Production (2011, 2012, 2013, 2014, 2015, 2017, 2018 og 2019).
Carolin Nytra
Karriere
I 2007 ble hun tysk mester på 100-meter hekk, i Erfurt. Tiden 13,24 sekunder var også tilstrekkelig til å kvalifisere seg til VM i Osaka samme år. Fram til og med 2010 har hun forsvart mesterskapstittelen sin på 100 meter hekk 4 år på rad.
Hun representerte Tyskland under Sommer-OL 2008 og i VM i friidrett 2009, og ble i begge disse mesterskapene slått ut i semifinalen.
.ph
Kritikernes synspunkter
Retningslinjene krever spesifikt at funksjonene til registreringsenheten og registraren(e) holdes adskilt. Begge funksjonene blir i det nåværende oppsett håndtert av samme selskap, som er eid og drevet av administratoren.
Sippora
Da israelittene var slaver i Egypt drepte Moses en egypter som slo en hebreer, og for dette lovbruddet forsøkte Farao å drepe Moses. Han flyktet derfor fra Egypt og kom til Midjan. En dag mens han satt ved en brønn, kom Jetros døtre for å gi vann til farens småfe. Andre gjetere kom og drev jentene bort for at de først kunne gi vann til sine egne flokker. Moses forsvarte jentene og ga vann til flokkene deres. Da de kom hjem, spurte faren dem om hvorfor de var kommet hjem så tidlig. Jentene svarte at en egypter hadde hjulpet dem. Han ba dem derfor invitere Moses inn for å spise med dem, og det endte med at han ga Moses Sippora til kone.
Marjatta Levanto
Hun har også skrevet en liten bok om Helene Schjerfbeck og bidratt som manusforfatter til dokumentarfilmer om finske malere: Akseli Gallen-Kallela i Jos tahtoo... (1985) og Albert Edelfelt Luxembourgin puistossa (1988).
Winston County (Mississippi)
Winston County er et fylke i den amerikanske delstaten Mississippi.
The Dukes of Hazzard
The Dukes of Hazzard er en amerikansk TV-serie som ble sendt på CBS fra 26. januar 1979 til 8. februar 1985. Serien er inspirert av filmen Moonrunners (1975), som er skrevet av seriens skaper, Gy Waldron. Flere av navnene på rollefigurene og utgangspunktet for handlingen er enten likt eller svært likt i filmen og serien.
Typhlogarra widdowsoni
Denne arten i karpefamilien er bare kjent fra to brønner, som får vann fra den samme underjordiske vannforekomsten, ved Haditha i Irak, ikke langt fra Eufrat. Her lever den sammen med en annen hulefisk, Caecocypris basimi. Typhlogarra har i motsetning til Caecocypris skjeggtråder rundt munnen og sugeskive under haken. Arten regnes til en monotypisk slekt, men det er antagelig riktigere å plassere den i slekten Garra.
Eric Grauffel
Biografi
Grauffel er født og oppvokst i Quimper på vestkysten av Frankrike, hvor han fremdeles bor når han ikke reiser rundt i verden og konkurrerer. Han begynte å skyte med luftpistol i en alder av 8 år, og begynte å skyte med pistol da han var 10 år før han ett år etterpå begynte å konkurrere. Allerede i en alder av 15 år vant han sitt første franske mesterskap.
Gerhard Voldnes
Gerhard Voldnes AS ble etablert i 1917 under navnet Floer & Br. Voldnes AS, som i 1944 endret navn til Gerh. Voldnes AS. Bedriften ble Norges største private fiskerikonsern og vokste jevnt og trutt fra 1930-tallet og framover. Hovedbasen var i Fosnavåg på Sunnmøre og hadde i tillegg store anlegg i Honningsvåg og Måløy (sildoljefabrikker). I Fosnavåg hadde de også fryseri fra 1941, slipp og mek. verkstad fra 1955, senere skipsbygging med Voldnes Skipsverft AS fra 1962; det var hermetikkfabrikk fra 1936, bilverksted 1950-tallet, bensinstasjon 1960-tallet, bunkersanlegg fra 1930-tallet, skipshandel fra 1920-tallet og et bra stort rederi som startet allerede i 1917.
Thomas Butler
Butler vant en olympisk sølvmedalje i tautrekking i OL 1908 i London. Han var med på det britiske laget Liverpool-politiet som kom på andreplass i tautrekkingkonkurransen. De vant over Sverige i semifinalen, men tapte finalen til City of London Police. Det var fem lag som deltok, alle medaljene ble vunnet av britiske lag.
ES TV
Programtilbudet
Programmene som sendes er opptak fra kristne møter, sang og musikk, temaprogram og nyhetsprogram. Formålet er å formidle evangeliet og gi et bilde av rusmiddelomsorgen som drives av Evangeliesenteret.
Granville Bantock
Bantock studerte komposisjon under Frederick Corder ved Royal Academy of Music i London. I 1908 etterfulgte Bantock Edward Elgar som professor of music ved University of Birmingham, en stilling han beholdt fram til 1934. I tillegg til musikk for orkester, klaver og kor, skrev Bantock musikk for brassband – en type musikkorps han var særlig begeistret for.
Bjørn Jenssen
Han virket i hjembyens «Dynamite Rockers» og Kjell Bartholsens band (1974), før han flyttet til Oslo (1976) og ble med i blant annet Saluki (band), Paul Weedens band,  Bill Mulholland Qt., Susanne Fuhr band (1977–79), Ruphus (1979), Chipahua (1979–81), Jon Eberson Group (1980–87), Jazzpunkensemblet, Dance With a Stranger (to stykk Spellemannprisen). Jenssen har spilt med blant annet Bjørn Eidsvåg, Trygve Hoff, Vazelina Bilopphøggers, Kari Bremnes og Reidar Larsen.
Zygolophodon
Zygolophodon er en utdødd slekt av mastodonter som levde i Eurasia, Afrika og Nord-Amerika fra miocen til midten av pleistocen. Det kan ha utviklet seg fra Eozygodon, den eldste mastodontslekten, og gav trolig selv opphav til slekten Mammut (ikke å forveksle med mammuter, som er i elefantfamilien).
Arter
Det er fem kjente arter i slekten:
Martin Wallace
Martin Wallace er en brettspillskaper fra Manchester i England. Han er kjent for å lage brettspill som kombinerer eurogames sin kompleksitet med den sterke tematikken som er mer vanlig i amerikanske spill.
Høyere aper
Beskrivelse
Nesen hos aper er ikke trukket ut i en snute slik som hos lemurene. Mens halvaper har en fuktig ytre nese slik man finner hos de fleste pattedyr, har de høyere apene en tørr nese.
Kristoffer Robin og Ole Brumm
Kristoffer Robin og Ole Brumm er en film fra 2018 produsert av Disney. I filmen møter vi Kristoffer Robin fra eventyrene om Ole Brumm, og om livet hans etter at han ble voksen.
Bredgränd (Stockholm)
Bredgränd var et vanlig forekommende navn, som ofte ble gitt til smug som var litt bredere enn nabosmugene. Bredgränd var blant annet et eldre navn for Drakens gränd. På begynnelsen av 1700-tallet stabiliserte gatenavnene seg, og fra 1711 brukes nåværende navn Bredgränd. Før det het også smuget Tunnbindargränden.
Richard Berry
Berry platedebuterte med en vokalgruppe, og opptrådte med diverse bandnavn: The Hollywood Blue Jays, The Flairs, The Crowns, The Dreamers og The Pharaohs. Ved siden av gjorde han soloinnspillinger. Blant Berrys mest berømte bidrag på plate, er bassvokalen på «Riot In Cell Block No. 9» av The Robins og som stemmen til Henry i duett med Etta James på «Roll With Me Henry (The Wallflower)».
Den historiske skolen innen rettsvitenskapen
I et utviklet rettssystem var juristenes oppgave å representere folkets bevissthet, og anvende retten på basis av vitenskapelig arbeid.
Den historiske skolen preget tysk rettsvitenskap i det 19. århundre i meget stor grad, spesielt den såkalte Pandektenwissenschaft. Selv om den historisk-pregede rettsvitenskapen spilte en stor rolle ved utarbeidelsen av bl.a. Bürgerliches Gesetzbuch, har det 20. århundre i vesentlig grad innebåret et brudd med den historiske rettsvitenskapens idéer og metoder.
Valen 1 kraftverk
Valen 1 kraftverk var et vannkraftverk i Kvinnherad kommune i Vestland.
Avslått dronninggambit
Prinsipper og varianter
Spenningen i sentrum beholdes når svart spiller ...e6. Hvis svart senere spiller ...dxc4, gir han opp terreng der og vil som regel vente med å gjøre dette inntil han kan oppnå en innrømmelse fra hvit. Oftest kommer denne ved at hvit spiller Ld3, da vil ...dxc4 vinne et tempo fordi løperen må flytte en gang til (Lxc4).
Det finnes svært mange forgreninger, av disse kan nevnes den solide Tartakowervarianten 1.d4 d5 2.c4 e6 3.Sc3 Sf6 4.Lg5 Le7 5.e3 0-0 6.Sf3 h6 7.Lh4 b6. Også avbyttevarianten der hvit spiller cxd5 exd5 er populær på grunn av de posisjonelle fordelene hvit kan oppnå ved minoritetsangrepet.
John Rich
Biografi
Richs teater spesialiserte seg på hva samtiden kalte for «spetakkel». I dag ville kalle det for «spesialeffekter». Han oppsetninger strebet etter å presentere ekte kanonskudd, levende dyr og tallrike illusjoner av slag. Ved 1728 var John Rich blitt synonymt med råflotte, overdådige og ikke minst suksessfulle sceneproduksjoner.
Lewis Theobald arbeidet for Rich med skrive pantomimer. Da Alexander Pope skrev den første versjonen av stykket The Dunciad, og selv mer i den andre og den tredje utgaven, framsto Rich som et hovedsymptom på tidens sykdom og fornedrelse av den gode smak. I hans Dunciad Variorum av 1732, gjorde han John Rich til engelen til gudinnen Dulness:
Den bitre teaterkampen mellom Colley Cibbers Drury Lane og Richs Lincoln's Inn Fields oppsummerte Pope som følgende:
Mosebyneset
På Mosebyneset er det flere badeplasser med små sandstrender og muligheter for strandhogg med båt. De mest brukte av disse badeplassene er Sauelauga og Peiskroken.
Dopamin (TV-serie)
Dopamin er en dansk serie på åtte episoder som ble lansert på Discovery+ i 2022. I hovedrollen er Josefine Frida, som spiller sykepleieren Ida Evensen. Serien foregår på hjertemedisinsk avdeling på et fiktivt sykehus i den danske byen Aalborg. Fra første dag på jobb utvikler Ida Evensen et nært forhold til kollegaen Maiken, og hun dras inn i et trekantdrama med Maiken og hennes kjæreste Jacob, som også jobber på samme sykehus som Ida og Maiken. På samme tid som Ida starter i jobben som sykepleier, oppstår det mistenkelige dødsfall på avdelingen.
Christians kirke (København)
Christians kirke er en kirke som ligger på Strandgade på Christianshavn i København. Kirken ble oppført i perioden 1754–1759 og het opprinnelig Frederiks tyske kirke, ettersom den i mange år var kirke for den tyske menigheten i København. Kirken skiftet navn i 1901.
Erin Jackson
Hun representerte USA under Vinter-OL 2018 i Pyeongchang, hvor hennes beste resultat var nummer 24 på 500 meter. Jackson ble olympisk mester på 500 m i Vinter-OL 2022 i Beijing.
De lange knivers natt
«De lange knivers natt» (tysk Nacht der langen Messer eller Röhm-Putsch, «Röhmkuppet») er betegnelse på en blodig politisk utrenskning i det nasjonalsosialistiske Tyskland som begynte natt til 30. juni 1934. Aksjonene ble satt i gang av Adolf Hitler, lederen i det tyske nazistpartiet, og ble utført av partiets ideologiske elitetropper i Schutzstaffel (SS) og det hemmelige politiet Gestapo. Prosessen hadde kodeordet «Kolibri» og varte i 48 timer. Den resulterte i at Hitler kvittet seg med ledelsen i Sturmabteilung (SA), partiets gatetropper, og andre i nazistpartiet som han følte hadde blitt en trussel mot partiet og hans egen vei til å bli eneveldig leder og diktator i Tyskland. Minst 85 personer ble drept i utrenskningen, men samlet dødstall kan ha vært flere hundre, og flere tusen ble arrestert.
Bakgrunn
Det hadde i 1934 allerede vært strid omkring Ernst Röhm i femten år. Han var en god venn av Hitler, og SA hadde under hans ledelse, først i lavere posisjoner og fra 1931 som leder, vært et viktig redskap for å sikre NSDAP et overtak på kommunistene i gatene.
På morgenen 29. juni innkalte Hitler SA-Obergruppenführer Viktor Lutze til hotellet han bodde på i Bad Godesberg, og gav ham uventet beskjed om at han skulle ta over ledelsen av SA. Samme dag fløy Joseph Goebbels inn fra Berlin, og fortalte Hitler at Karl Ernst var i ferd med å samle SAs stormtropper. Dette var en bløff; Ernst hadde nettopp giftet seg, med Röhm og Hermann Göring som forlovere, og var på vei til Bremen for å dra på bryllupsreise med et skip til Madeira.
USS «Will Rogers»
Bygging og idriftsettelse
Kontrakten for å bygge Will Rogers ble underskrevet 29. juli 1963, og kjølen ble strukket 20. mars 1965 i Groton, Connecticut, av General Dynamics Corporation Electric B oatv Division. Hun ble sjøsatt 21. juli 1966, døpt av Muriel Buck Humphrey, kona til USAs visepresident Hubert Humphrey, og satt i drift 1. april 1967. «Will Rogers» var basert på Groton til 1974 da hun flyttet til en fremskutt base på Naval Station Rota, Spania. Rundt denne tiden ble hun konvertert til å bruke Poseidon ballistiske missiler, og hennes kjernefysiske reaktorer ble endret. Hun gjennomførte flere avskrekkende utskytinger fra Rota i 1978, og hun utførte totalt 35 patruljer. Hun ble hugget opp like etter 1978
Gunnar Skinstad
Gunnar K. Skinstad (født 18. juni 1921, død ved skyting 5. september 1944 ved Trandumskogen) var en norsk ekstrabetjent fra Modum, og sabotør og motstandsmann mot det nasjonalsosialistiske Tyskland.
Hatamus tarsalis
Levevis
Lite ser ut til å være kjent om biologien til denne slekten.
Peshtigo-brannen
Forløpet
I dagene før Peshtigo-brannen raste store præriebranner i Minnesota og Iowa. Disse forsynte Peshtigo-området med røyk og rykket raskt mot øst og nordøst, drevet frem av sterk vind. Hvorvidt den egentlige Peshtigo-brannen har opphav i disse brannene, er ikke kjent. På de fleste kartene er arnestedet plassert nær byen Green Bay, som imidlertid ble spart. Brannen skal så ifølge enkelte øyenvitner ha gjort et sprang over bukten, selv om den er minst 20 km bred. Iallfall ble begge sider av bukten voldsomt brannherjet. På østsiden ble f.eks. bosettingen Williamsonville utslettet så grundig at en senere hadde vanskelig for å finne igjen stedet.
Åse Gruda Skard
Virke
Hun beskrev seg selv som «glødende feminist» i sin selvbiografi (bind I, s. 204). I mellomkrigstida ble hun leder av landsstyret i Norske Kvinnelige Akademikeres Landsforbund, NKAL, deltok i Arbeiderpartiets kvinneorganisasjon, der hun bl.a. satte i gang studiesirkler i barnepsykologi for arbeiderkvinner, og sloss for gifte kvinners rett til lønnet arbeid. Under andre verdenskrig oppholdt hun seg sammen med familien i USA (Washington DC) og holdt 300-350 foredrag i 38 av de amerikanske statene for å fremme Norges sak.
I mange år etter andre verdenskrig skrev hun regelmessig artikler om barn og barneoppdragelse i Arbeiderbladet. I boka Ungene våre (1948) tok hun opp hvordan den moderne familie kunne la barns meninger komme fram i større grad. Hun ga ut flere hefter i serien Sosialdepartementets småskrifter: I 1960 ga hun ut boka "Barn i dagliglivet - Hvordan skal vi oppdra og omgås våre barn i alderen 0-17 år". I 1965 kom "Barnet i samfunnet" (artikler i utvalg) og "Vanlige vansker med vanlige barn" og i 1972 "Praktisk barnepsykologi". På 1970-tallet ledet hun en utredning for Sosialdepartementet om "Amming i Norge" med forslag ti tiltak for å øke amming.
Leirskole
Etter opplæringsloven § 2-15 har elevene rett til gratis, offentlig opplæring. Kommunen kan følgelig ikke kreve at elever eller foreldre dekker opplæringsutgifter, herunder leirskoleopphold, ekskursjoner eller andre turer som er en del av opplæringen. Da loven ble vedtatt, økte staten rammetilskuddet til kommunene for at leirskole skulle være gratis .Staten gir særskilt tilskudd til leirskoleopplæringen.
Valen 2 kraftverk
I 1956 ble stasjonen utvidet og det ble installert to nye peltonturbiner, nå med vekselstrømgeneratorer. Samlet effekt var da 1,6 MW. Årproduksjon var 9 GWh i 1952.
Moltkes palé
Husets historie
Gjennom de neste generasjonene var huset i Moltkefamiliens eie, men med fremskritt i infrastruktur og teknologi ble behovet for en egen residens i København mindre nødvendig. På 1920-tallet kunne en reise fra familiens gods Bregentved til København, som tidligere hadde tatt to dager med hest og vogn, gjøres på mindre enn to timer og forretningsvirksomheten kunne ofte håndteres ved hjelp av telefonen. Moltkefamilien besluttet seg derfor for å selge huset og i 1930 ble det solgt til Håndværkerforeningen.
Hans Lynge
Hans Louis Abel Lynge (født 6. september 1906, død 2. juli 1988) var en grønlandsk dikter, maler og billedhugger. Han var tidligere også kateket og politiker.
Som politiker ønsket han at Grønland skulle bli selvstendig, og hans bøker og kunst var gjerne provoserende. Det er også skrevet flere bøker om ham. Han etablerte Grønlands første kunstskole, og ledet denne i en årrekke.
Atuarfik Qassimiut
Skolen ble flyttet hit fra en mindre boplass i 1965, og ble renovert på slutten av 1980-tallet. Den har to klasserom.
Sandro Botticelli
Første år
Botticelli ble født i byen Firenze i et hus som lå i gaten Via Nuova, Borg'Ognissanti til Mariano di Vanni d'Amedeo Filipepi. Vasari rapporterte at han gikk i lære som gullsmed av sin bror Antonio. Hans dåpsnavn var Alessandro di Mariano di Vanni Filipepi, men hans tilnavn, Botticelli, «den lille tønnen», kom fra en annen bror som var garver, lik deres far. I henhold til skikken i Firenze, om én i familien fikk et tilnavn i sitt laug, ble alle familiemedlemmene gitt det samme navnet. Det er få detaljer om Botticellis tidlig liv, men det er kjent at han ble lærling hos en malermester da han var rundt fjorten år, noe som indikerer at han fikk en rikere utdannelse de enn fleste andre italienske kunstnere under renessansen. Antagelig ved 1462 kom han i lære hos Fra Filippo Lippi; mange av hans tidlige verker har blitt tilskrevet den eldre mester, og verker som forsøksvis har blitt tilskrevet ham fortsetter å være usikre. Han ble også påvirket av det monumentale i maleriene til Masaccio, men det var fra Lippi at han lærte en mer intim og detaljert framtoning. Lippi arbeidet på denne tiden med de store freskene i katedralen i Prato, og det er mulig at unge Botticellis pensel også fikk forsiktig øve seg på disse veggene. Som nylig oppdaget, i løpet av denne tiden kan Botticelli ha reist til Ungarn og deltatt i framstillingen av et freskomaleri i Esztergom, beordret av János Vitéz, den gang erkebiskop i Ungarn.
Kautes og Kautopates
Kautes og Kautopates er to figurer innenfor den romerske Mithras-kulten mellom 100-tallet og 400-tallet e.Kr. som var spredt rundt i Roma og i provinsene i Romerriket.
Incadorcus ashaninka
Utseende
En middelsstor (ca. 20 millimeter), blank, svart hjortebille. Kroppen har gjerne en litt matt glans. Hannens kjever er noe forstørrede, kraftige, knivformede, påfallende asymmetriske, med høyre og venstre mandibel tydelig ulike. Pronotum er rundet, bredest foran, mye bredere enn dekkvingene, som er helt mørke hos denne arten.
Hiro Mashima
Hiro Mashima (født 3. mai 1977 i Nagano i Japan) er en japansk mangaka (mangaartist). Han er mest kjent for de to fantasy mangaseriene sine Rave og Fairy Tail. Han jobber i det Weekly Shōnen Magazine som eies av Kōdansha.
Tarraschforsvaret
En skarp fortsettelse fra svart er «Schara-Hennig gambitten», 1.d4 d5 2.c4 e6 3.Sc3 c5 4.cxd5 cxd4.
Fullback (amerikansk fotball)
Historie
I dagene før two-platoons var fullbacken vanligvis lagets punter og drop kicker. Da det ble introdusert en straffe for kontakt med kickeren etter et spark i begynnelsen av det 20. århundret ble straffen originalt kalt "running into the fullback", da det vanligvis var den dypeste backen som tok sparket.
Liste over byer i Angola
Den følgende tabellen omfatter byene som har estimert folketall fra 10 000 innbyggere. Antallet ved folketellingen i 1970 samt et beregnet folketall 1. januar 2005 er oppgitt. Folketallet omfatter byen uten forsteder. Tabellen er sortert etter folketall i 2005.
Elisabeta Goloșie
Hun representerte Romania under Sommer-OL 1964 i Tokyo, hvor hun ble nummer 4.
Jostein Stordahl
Jostein Stordahl (født 20. mai 1966 i Skjeberg) er en norsk rullestolcurlingspiller og seiler. Han representerer Halden Curlingklubb.
Gullstikka 2010
Gullstikka 2010 var den niende Gullstikka-utdelingen og ble arrangert 15. april 2011.